
ŠAKIŲ RAJONO SAVIVALDYBĖS ADMINISTRACIJOS 
 KUDIRKOS NAUMIESČIO SENIŪNIJA


2018 METŲ VEIKLOS PLANAS

Seniūnija yra Šakių rajono savivaldybės administracijos struktūrinis teritorinis padalinys, veikiantis tam tikroje savivaldybės teritorijos dalyje. Seniūnijos aptarnaujamos teritorijos ribas savo sprendimu nustato savivaldybės Taryba.
Šakių rajono savivaldybės misija - plėtoti ir skatinti vietos savivaldą, užtikrinti viešojo administravimo ir viešųjų paslaugų teikimo funkcijų vykdymą tenkinant rajono bendruomenės viešuosius poreikius bei interesus.
               
KUDIRKOS NAUMIESČIO SENIŪNIJOS MISIJA - savo administraciniame padalinyje padėti įgyvendinti Vietos savivaldos įstatyme administracijai pavestus uždavinius, veikti pagal savivaldybės administracijos direktoriaus patvirtintus seniūnijos veiklos nuostatus, organizuoti ir užtikrinti efektyvų savarankiškų ir valstybės deleguotų funkcijų valdymą, bendradarbiauti su esamomis kaimo bendruomenėmis, apibendrinti seniūnijos gyventojų pastabas, pasiūlymus ir siekti juos įgyvendinti.
	
KUDIRKOS NAUMIESČIO SENIŪNIJOS VIZIJA -  užtikrinti savivaldos plėtrą, sukurti sveiką, švarią, saugią ir patogią gyvenamąją aplinką, pagerinti gyvenimo kokybę kiekvienam bendruomenės nariui, efektyviai išnaudoti visus turimus gamtos resursus kaimo turizmo vystymui, pritraukti investicijas siekiant sukurti palankias sąlygas verslui.

	STRATEGINIS (-IAI) TIKSLAS (-AI) ir UŽDAVINYS (-IAI)

	Šakių rajono savivaldybės administracijos Kudirkos Naumiesčio seniūnijos iškelti tikslai yra:
1. Šiuolaikiškos susisiekimo sistemos plėtra;
2. Socialinių paslaugų prieinamumo ir pasirinkimo užtikrinimas; 
3. Socialinių paslaugų aprėpties didinimas;
4. Inovatyvi, pažangi žemės ūkio veikla, tausojanti aplinką ir sveikatą;
5. Darnaus išteklių naudojimo skatinimas;
6. Švietimo kokybės gerinimas;
7. Gyventojų užimtumo didinimas;
8. Efektyvaus viešojo valdymo sistemos sukūrimas.

Šakių rajono savivaldybės administracijos Kudirkos Naumiesčio seniūnijos 
strateginius tikslus įgyvendinantys uždaviniai yra:
1.1.  Modernizuoti ir plėtoti savivaldybės vietinės reikšmės kelius, gatves ir kitas 
susisiekimo komunikacijas;
2.1. Teikti bendrąsias paslaugas;
3.1.  Socialinio darbo seniūnijose tobulinimas, socialinio darbuotojo statuso 
visuomenėje gerinimas;
3.2.  Šakių rajono socialinio būsto fondo plėtra;
4.1.  Teikti paslaugas, konsultuoti žemės ūkio subjektus ES ir nacionalinės paramos 
investicijų bei kitais žemės ūkio klausimais;
5.1.  Kompleksiškai plėtoti ir puoselėti rekreacines teritorijas, želdynus bei kitas 
viešąsias erdves, pritaikant jas gyventojų bei verslo poreikiams;
6.1.  Kompleksiškai modernizuoti, renovuoti švietimo įstaigų mokymo (si) ir ugdymo 
(si) aplinką ir materialinę bazę (vaikų ir jaunimo ugdymo organizavimas); 
	7.1. Organizuoti užimtumo didinimo programą;
8.1.  Vykdyti viešojo administravimo veiklos tobulinimo programas.

STRATEGINĮ (-IUS)   TIKSLĄ (-US)  ĮGYVENDINANČIOS PROGRAMOS

Šakių rajono savivaldybės administracijos Kudirkos Naumiesčio seniūnija, vykdydama savo veiklą, prisideda prie Šakių rajono savivaldybės 2018-2020 metų strateginio veiklos plano šių programų įgyvendinimo:
1. Mokymosi visą gyvenimą, jaunimo ir sporto programa (01);
2. Valdymo  programa (07);
3.  Ūkio plėtros programa (12);
5.  Socialinės ir sveikatos apsaugos programa (13).


VEIKLOS APŽVALGA PAGAL KUDIRKOS NAUMIESČIO SENIŪNIJOS METINĮ VEIKLOS PLANĄ

	Seniūnijos 2018 metų veiklos planas skirtas įgyvendinti Vietos savivaldos įstatyme nustatytas seniūnijos ir seniūno funkcijas, atstovaujant seniūnijos bendruomenės viešuosius poreikius ir interesus, parengtas atsižvelgiant į rajono savivaldybės 2018 metų biudžete skirtus asignavimus. 
		Įgyvendinant Kudirkos Naumiesčio seniūnijos 2018 metų veiklos plane iškeltus tikslus, vykdant savarankiškas ir valstybės deleguotas funkcijas, seniūnijoje gyventojai bus aptarnaujami laiku ir kokybiškai, jiems suteikiama reikalinga informacija, išduodamos pažymos ir kiti reikalingi dokumentai, suteikiama reikalinga socialinė pagalba, žemės ūkio subjektams suteikiama reikalinga informacija, deklaruojama gyvenamoji vieta. Siekiama efektyviai išnaudoti visus esamus rezervus nedarbui mažinti, pritraukti investicijas, siekiant sukurti palankias sąlygas verslui.
	Seniūnijoje, kurią sudaro 29 kaimai, gyvenamąją vietą deklaruoja 2583 gyventojai. Veikia dvi bendruomenės: Kudirkos Naumiesčio bendruomenės centras „Santaka“ ir asociacija „Naumiestiečių sambūris“. Seniūnija suskirstyta į aštuonias seniūnaitijas: Panovių, Novos, Kubilėlių – Būblelių, Tarpučių, Turčinų, Baltkalnio, J. Bagdono ir Centro.

DUOMENYS APIE SENIŪNIJĄ

	1.
	Seniūnijos plotas
	ha
	7758

	2.
	Bendras kelių ir gatvių ilgis
	km
	65,143

	3.
	Valomų gatvių ir šaligatvių plotas
	ha
	6,9

	4.
	Valomų aikštelių plotas
	m2
	5500

	5.
	Gatvių skaičius
	sk.
	42

	6.
	Tvarkomų kapinių skaičius
	sk.
	16

	7.
	Kapinių teritorijos plotas
	ha
	9,95

	8.
	Poilsiaviečių skaičius
	sk.
	1

	9.
	Lankytinų vietų seniūnijoje skaičius
	sk.
	25

	10.
	Kultūros paveldo objektų skaičius
	sk.
	12

	11.
	Eksploatuojamų šviestuvų skaičius
	sk.
	285

	12. 
	Parkų skaičius
	sk.
	1

	13.
	Seniūnijos prižiūrimų želdinių plotas
	ha
	49,8

	14.
	Seniūnijos prižiūrimų gėlynų plotas
	ha
	0,30

	15.
	Socialinės rizikos šeimų skaičius
	vnt.
	20





PLANUOJAMI KUDIRKOS NAUMIESČIO SENIŪNIJOS 2018 METŲ VEIKLOS PLANO REZULTATAI

Įgyvendinant Kudirkos Naumiesčio seniūnijos 2018 metų veiklos planą, siekiama 
prisidėti prie Šakių rajono savivaldybės 2018-2024 metų strateginiame plėtros plane numatytų prioritetų įgyvendinimo: 
· Tvariam ekonominiam augimui palanki aplinka;
· veikli, atvira, saugi, sveika ir tobulėjanti visuomenė;
· savitas, patrauklus ir ambicingas Zanavykų kraštas.

Kudirkos Naumiesčio seniūnija įgyvendina:
· Šakių rajono savivaldybės 2018-2020 metų strateginio veiklos plano programos „Ūkio 
plėtros programa“ (kodas 12) 1 tikslo „Šiuolaikiškos susisiekimo sistemos plėtra“ seniūnijos  uždavinio „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“ priemonę „Objektų priežiūros vykdymas“. Įgyvendinant šią priemonę, du kartus per metus – pavasarį ir rudenį, bus valomi, žvyruojami  seniūnijos teritorijoje esantys vietinės reikšmės keliai ir gatvės (prižiūrimų kelių ir gatvių ilgis 65,143), atliekami kelio duobių užtaisymo darbai (1200 m2), asfaltuojamos - Alyvų gatvė Totorviečių kaime (400 m), P. Mašioto gatvė (828 m) ir S. Nėries gatvė (803 m) Kudirkos Naumiestyje. Žiemos metu, pagal poreikį, valomas sniegas.   
· 	Šakių rajono savivaldybės 2018-2020 metų strateginio veiklos plano programos 
„Socialinės ir sveikatos apsaugos programa“ (kodas 13) 2 tikslo „Socialinių paslaugų prieinamumo ir pasirinkimo užtikrinimas“ seniūnijos uždavinio „Teikti bendrąsias paslaugas“ priemonę „Darbo su rizikos šeimomis organizavimas“. Įgyvendinant šią priemonę, seniūnijos socialinės darbuotojos darbui su rizikos šeimomis padės socialinės rizikos šeimoms, auginančioms vaikus, spręsti jų socialines problemas, taikydamos prevencines priemones, kurios padeda šeimai sėkmingai funkcionuoti ir konstruktyviai spręsti jų gyvenime kylančias problemas bei intervencines priemones, kuriant pagalbos planą kartu su klientu ir jį įgyvendinant. Bus mokamas darbo užmokestis ir socialinio draudimo įmokos socialinėms darbuotojoms darbui su rizikos šeimomis išlaikyti (2 etatai). Seniūnijoje 20 socialinės rizikos šeimų, kuriose auga 52 nepilnamečiai vaikai.
· 	Šakių rajono savivaldybės 2018-2020 metų strateginio veiklos plano programos 
„Socialinės ir sveikatos apsaugos programa“ (kodas 13) 3 tikslo „Socialinių paslaugų aprėpties didinimas“ 1 uždavinio „Socialinio darbo seniūnijose tobulinimas, socialinio darbuotojo statuso visuomenėje gerinimas“ priemonę „Darbo su socialiai remtinomis šeimomis organizavimas“ bei 2 uždavinio „Šakių rajono socialinio būsto fondo plėtra“ priemonę „Socialinio būsto remontas seniūnijoje“. Įgyvendinant 1 uždavinio „Socialinio darbo seniūnijose tobulinimas, socialinio darbuotojo statuso visuomenėje gerinimas“ priemonę „Darbo su socialiai remtinomis šeimomis organizavimas“, nustatyta tvarka bus priimami prašymai dėl socialinės piniginės paramos ir kompensacijų bei socialinių išmokų skyrimo, organizuojamas darbas su neįgaliaisiais asmenimis, vienišais senyvo amžiaus žmonėmis, mažas pajamas turinčiais asmenimis. Socialines pašalpas gaunantys asmenys atliks neatlygintinus visuomenei naudingus darbus seniūnijoje. Išmokėtas darbo užmokestis ir socialinio draudimo įmokos socialinėms darbuotojoms (2 etatai),  užtikrins efektyvų jų darbą  vykdant socialinės paramos organizavimą. Seniūnijos socialinėms  darbuotojoms bus sudarytos sąlygos dalyvauti tęstiniuose supervizijų mokymuose. Vienkartinių pašalpų skyrimu ir mokėjimu bus siekiama pasirūpinti šeimomis ir asmenimis, kurie dėl objektyvių priežasčių negali patenkinti būtiniausių poreikių. Įgyvendinant 2 uždavinio „Šakių rajono socialinio būsto fondo plėtra“ priemonę „Socialinio būsto remontas seniūnijoje“, savivaldybei nuosavybės teise priklausančiuose socialiniuose būstuose bus gerinamos gyvenimo sąlygos, pagal galimybes tvarkoma elektros instaliacija, apšildymo sistemos, vandentiekio ir nuotekų tinklai.   
· Šakių rajono savivaldybės 2018-2020 metų strateginio veiklos plano programos „Ūkio 
plėtros programa“ (kodas 12) 4 tikslo „Inovatyvi, pažangi žemės ūkio veikla, tausojanti aplinką bei sveikatą“ uždavinio „Teikti paslaugas, konsultuoti žemės ūkio subjektus ES ir nacionalinės paramos investicijų bei kitais žemės ūkio veiklos klausimais“ priemonę „Ūkinių subjektų konsultavimas pasėlių deklaravimo, žemės ūkio ir kaimo valdos įregistravimo, išmokų už pieną ir ūkinius gyvūnus ir kitais klausimais“. Įgyvendinant priemonę, bus priimtos paraiškos iš ūkininkų tiesioginėms išmokoms gauti, įbraižyti žemės sklypai žemėlapiuose, priimti prašymai iš gyventojų dėl žemės ūkio valdų įregistravimo bei duomenų jose atnaujinimo. Duomenys apie priimtas paraiškas ir žemės ūkio valdas bus suvesti į kompiuterines laikmenas. 
· Šakių rajono savivaldybės 2018-2020 metų strateginio veiklos plano programos „Ūkio 
plėtros programa“ (kodas 12) 5 tikslo „Darnaus išteklių naudojimo skatinimas“ uždavinio „Kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams“ priemonę „Aplinkotvarkos darbų vykdymas seniūnijoje“. Įgyvendinant priemonę, bus tvarkomos seniūnijos teritorijoje esančios kapinės, šienaujama žolė, surenkamos ir išvežamos šiukšlės iš kapinių, rūpinamasi, pagal galimybes, vandens tiekimu, avarinių ir pavojingų medžių išpjovimu, atliekami kiti priežiūros darbai. Taupant lėšas, iš nupjautų medžių ir krūmų numatoma pasigaminti malkų seniūnijos pastato patalpų šildymui. Bus vykdomas seniūnijai priklausančių teritorijų žaliųjų plotų tvarkymas, šienaujama, grėbiami lapai, išvežamos šiukšlės. Želdinių, gėlynų plotai bus prižiūrimi ir tvarkomi pagal poreikį Gerinama Kudirkos Naumiesčio miesto šaligatvių dangos būklė, į pagalbą pasitelkiant asmenis, atliekančius visuomenei naudingą veiklą. Blogiausios būklės šaligatvius planuojama iškloti grindinio trinkelėmis. Seniūnijos teritorijoje apšviestos Kudirkos Naumiesčio miesto ir gyvenviečių gatvės, vykdoma nuolatinė gatvių apšvietimo tinklų priežiūra, perdegusių lempų keitimas. 2018 metais, taupant asignavimus, seniūnija planuoja tęsti gatvių apšvietimo  gyvsidabrio lempų keitimą į mažiau elektros energiją naudojančias natrio lempas. Mokamas darbo užmokestis ir socialinio draudimo įmokos aplinkos išlaikymo darbuotojams. 
· 	Šakių rajono savivaldybės 2018-2020 metų strateginio veiklos plano programos 
„Mokymosi visą gyvenimą, jaunimo ir sporto programa“ (kodas 01) 6 tikslo „Švietimo kokybės gerinimas“ uždavinio „Kompleksiškai modernizuoti, renovuoti švietimo įstaigų mokymo (si) ir ugdymo (si) aplinką ir materialinę bazę (vaikų ir jaunimo ugdymo organizavimas)“ priemones „Socialinės paramos programos mokiniams vykdymas“ ir „Vykdyti Mokinių pavėžėjimo programą“. Įgyvendinant šias priemones, seniūnijos transportu iš aplinkinių kaimų į Kudirkos Naumiesčio Vinco Kudirkos gimnaziją bus pavėžėjami mokiniai, skiriamos lėšos mokinio reikmėms įsigyti mažas pajamas turinčių šeimų  vaikams. Išmokos planuojamos 2 mokiniams.
· Šakių rajono savivaldybės 2018-2020 metų strateginio veiklos plano programos „Ūkio 
plėtros programa“ (kodas 12) 7 tikslo „Gyventojų užimtumo didinimas“ uždavinio „Organizuoti užimtumo didinimo programą“ priemonę „Įgyvendinti užimtumo didinimo programą“. Įgyvendinant  priemonę, pagal patvirtintą  rajono savivaldybės 2018 metų užimtumo didinimo programą, planuojama įdarbinti 13 seniūnijos gyventojų, kurie atliks kelių, takų, pakelių bei viešojo naudojimo teritorijų tvarkymo ir priežiūros, želdinių priežiūros seniūnijoje laikino pobūdžio visuomenei naudingus darbus, teikiančius socialinę naudą vietos bendruomenei. Labiausiai socialiai pažeidžiami asmenys užsidirbs lėšų gyvenimui, nereikės mokėti pašalpų, nepraras darbo įgūdžių, dalis susiras nuolatinį darbą, kartu bus sprendžiamos socialinės ir miesto tvarkymo problemos. 
· Šakių rajono savivaldybės 2018-2020 metų strateginio veiklos plano programos
„Valdymo programa“ (kodas 07) 8 tikslo „Efektyvaus viešojo valdymo sistemos sukūrimas“ uždavinio „Vykdyti viešojo administravimo veiklos tobulinimo programas“ priemones „Savivaldybės veiklos pagrindinių funkcijų vykdymas“ ir „Administracinės naštos mažinimo priemonės“. Seniūnijų funkcijos numatytos seniūnijos veiklos nuostatuose, patvirtintuose rajono savivaldybės administracijos direktoriaus 2008 m. gruodžio 31 d. įsakymu Nr. AT-2113. Įgyvendinant priemonę „Savivaldybės veiklos pagrindinių funkcijų vykdymas”, bus siekiama didinti valdymo kokybę, kokybiškai vykdyti seniūnijos funkcijas, įgyvendinti rajono plėtros prioritetus. Bus siekiama tobulinti vidaus administravimą, gerinti viešųjų ir administracinių paslaugų teikimo kokybę, sudarant sąlygas gyventojams dalyvauti seniūnijos valdymo procese.  Įgyvendinant priemonę „Administracinės naštos mažinimo priemonės“, bus išduodamos pažymos juridiniams faktams patvirtinti ir nuolat vykdomas susirašinėjimas su įvairiomis institucijomis įstaigos veiklos klausimais. Išduodami leidimai saugotinų medžių ir krūmų kirtimo, persodinimo ar kitokio pašalinimo, genėjimo bei žemės kasimo darbams, taip pat leidimai laidoti. Nuolat bus vykdomos gyvenamosios vietos deklaravimo funkcijos: pažymų apie asmens deklaruotą gyvenamąją vietą išdavimas, priimami prašymai dėl gyvenamosios vietos adreso keitimo, tikslinimo, naikinimo, atitinkamų sprendimų priėmimas, gyvenamosios vietos nedeklaravusių asmenų apskaita. Seniūnijos gyventojams bus atliekami notariniai veiksmai. 
	Įgyvendinant šį planą bei tikslą, bus užtikrinamas priskirtos teritorijos visuomenės viešųjų poreikių ir interesų tenkinimas bei seniūnijos funkcijų vykdymas. Seniūnija įsipareigoja savalaikiai planuoti ir efektyviai naudoti finansinius, žmogiškuosius bei materialinius išteklius, apibendrinti statistinius praeitų metų veiklos duomenis ir pateikti juos ataskaitoje seniūnijos gyventojams ir administracijos direktoriui.
 Seniūnijos funkcijos 2018 metais:
· neviršydama savo įgaliojimų, seniūnijos teritorijoje organizuoja ir kontroliuoja
savivaldybės institucijų sprendimų įgyvendinimą arba pati juos įgyvendina;
· prireikus įvertina atskirų šeimų (asmenų) gyvenimo sąlygas bei poreikius ir pateikia 
savivaldybės administracijai siūlymus dėl socialinės paramos toms šeimoms (asmenims) reikalingumo ir paramos būdų;
· pagal kompetenciją organizuoja vaiko teisių apsaugos prevenciją ir darbą su
probleminėmis šeimomis, kuriose auga vaikai ar apribotos tėvų teisės į vaikus;	
· dalyvauja rengiant ir įgyvendinant kaimo plėtros programas;
· dalyvauja organizuojant civilinę saugą;
· dalyvauja rengiant ir įgyvendinant gyventojų užimtumo programas seniūnijos
aptarnaujamoje teritorijoje;
· nustatyta tvarka dalyvauja rengiant gyventojų apklausas, atliekant gyventojų ir būstų
kitus visuotinius surašymus;
 dalyvauja kuriant ir įgyvendinant informacinės visuomenės plėtros programas;
· organizuoja viešuosius ir visuomenei naudingus darbus;
· organizuoja ir (arba) kontroliuoja savivaldybės kelių, bendrojo naudojimo teritorijų,
kapinių, želdinių, gatvių, šaligatvių valymą ir priežiūrą, gatvių ir kitų viešų vietų apšvietimą;
· nustatyta tvarka organizuoja socialinės paramos teikimą ir pašalpų mokėjimą;
· tvarko priskirtus registrus ir nustatyta tvarka teikia duomenis;
· tvarko gyvenamosios vietos deklaravimo duomenų ir gyvenamosios vietos neturinčių
asmenų apskaitą.




Žvirgždaičių seniūnas,
vykdantis Kudirkos Naumiesčio seniūno pareigas		                  Algimantas Baubonis	

